Hoofberig - Die Hervormer
Kom ons bou!
Written by Ds Marius Bacon, Warmbad (Julie 2016)
Ek het hulle toe vertel hoe my God sy goeie hand oor my gehou het en wat die koning vir my gesê het. Hulle het gesê: "Kom ons bou!" en hulle het die goeie werk aangepak. (Nehemia 2: 18)
Met 'n kerkskeuring agter die rug, 'n herskryfde Kerkorde wat goedgekeur moet word, 'n Algemene Kerkvergadering wat voorlê en gesprek oor die volhoubaarheid van kerkwees en nog ander sensitiewe sake wat gevoer moet word, kan 'n mens net hoop dat die Hervormde Kerk baie mooi sal nadink oor die pad vorentoe. Teen die agtergrond van 'n al hoe kleiner wordende Kerk en die verligte denke van die tyd waarin ons leef, is dit nou meer as ooit tevore belangrik dat die Hervormde Kerk sal seker maak dat die fondament van ons kerkwees die evangelie is en niks anders nie.
Ek en die Heilige Gees
Written by Ds Fanie Willers, Grootvlei (Junie 2016)
Ek en die Heilige Gees – dit is die tameletjie. Ons Hervormers het die geneigdheid om nie juis veel te sê oor die Heilige Gees nie. Ons bely ons geloof in die Heilige Gees elke Sondag, ons hoor miskien naby aan Pinkster en Drie-eenheidsondag 'n preek oor die uitstorting van die Gees, ons doop in die Naam van die Vader, Seun en Heilige Gees, en ons dominees seën ons darem elke Sondag met die Drie-eenheid.
Vir baie mense is dit dalk genoeg, maar dan hoor ons van die NG Kerk (en ander kerke reg oor die wêreld) se tien dae lange Pinkstervieringe. Tien dae lank vier hulle die uitstorting van die Heilige Gees, die Trooster, die Voorspraak, die Helper. Vir hulle is Pinkster net so belangrik as Kersfees en die Paasgebeure.
Bestryding van korrupsie as verlossingsdaad van Jesus
Written by Dr Deon du Toit (Mei 2016)
Jesus het na die aarde toe gekom om mense te versoen met God, maar ook om mense te versoen met mense. Hierdie twee groot verlossingsdade bepaal enersyds ons verhouding met God en andersyds ons verhouding met mense.
Die versoening met God is primêr, maar sonder die versoening van mense met mekaar, is die verhouding met God bloot 'n galmende simbaal. Hierdie oortuigings bepaal ons geloofslewe, maar dit bepaal ook ons etiek.
Jesus leef en ons met Hom
Written by Ds Wouter van Wyk, Verwoerdburg (April 2016)
Paulus skryf aan die Filippense: ...om te lewe, is vir my Christus, en om te sterwe, is vir my wins (Fil 1: 21). Die opstanding gee vir ons lewende hoop vir die hede en die toekoms.
Ek sou seerowers nooit as die voorbeeld van geestelike moraliteit beskryf nie. Die teendeel sou eerder waar kon wees. Seerowers was en is mense wat in opstand kom teen enige vorm van gesag en orde. Hulle het dikwels brutale en gewelddadige lewens gelei wat die sesde gebod meer as 'n riglyn beskou het. En om hul seksuele gedrag te beskryf, sou waarskynlik onvanpas wees in 'n kerklike blad.